Noorsootöö valdkond kui üks mitteformaalse õppe osa on seadnud eesmärgiks noorte osaluse - noorte inimeste sekkumise ühiskonnaelu protsessidesse ja nende mõju ühiskonnas tehtavatele otsustele. Ühe meetmena noorsootöö arendamisel riigi tasandil on esile tõstetud noorte kodanikuteadlikkuse ja -kasvatuse suurendamist. Mahukas toetus noorsootöö vallas on tulnud Euroopa Struktuurifondidest noorsootöö kvaliteedi arendamiseks ja seda just koolitustegevuste süstematiseerimiseks. On alustatud riikliku väärtusarendusprogrammiga, kuid kahjuks on see äärmiselt tagasihoidliku eelarvega.